《齐天乐·宿州道中咏蓼花。用梦窗韵》
清代·夏孙桐

玉波閒浸愁红影，秋心暗惊溪尾。颤露梢轻，垂烟穗小，柳外疏疏相倚。

飞蜻乍起。看低搅蘋花，湿云沈翠。点点星星，未经摇落恁憔悴。

年芳驿堠换早，几丛斜映处，渔舍临水。晓月人过，西风信到，一种沧浪幽意。

新凉似洗。问多少秋痕，碎脂零泪。咽尽凄蝉，客怀惆怅里。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。